Alldays-'leeustroper' in hof | Maroela Media
Brig. Motlafela Mojapelo, polisiewoordvoerder, het gesê Tebogo Bale het in die Bochum-landdroshof in Senwabarwana voorgekom.
Die saak is tot 9 Februarie uitgestel wanneer Bale na verwagting om borgtog gaan aansoek doen. Die soektog na sy drie vermeende medepligtiges duur voort.
Maroela Media het Woensdag berig die leeu, waarvan die pote en kop verwyder is, is saam met twee ander leeus vergiftig voordat sy doodgemaak is. Iets moes die verdagtes in hul werk gesteur het, want hulle het begin om die vel te verwyder, maar was nie suksesvol nie en die ander twee leeus is nie gestroop nie. Die ander twee leeus kon weens die gif nie loop nie en moes behandeling van 'n veearts ontvang.
Verlede week is nog drie leeus op 'n plaas suid van Polokwane in Limpopo doodgemaak en hul koppe en pote is verwyder. Dit is soortgelyk aan sake wat vroeër ook in Tzaneen, Mara en Hoedspruit aangemeld is.
Man sterf langs vrou ná aanval op Pta-kleinhoewe
Booysens-geweld: 'Oplossing' vir behuisingkwessie gevind
Hy gaan weer skotvry daarvan afkom!
Die media is darem baie inoverend as dit kom by misdaat opblaas of af water.
Kan die media nie maar ook plaas mordenaars boerestropers nou aangesien sekere wildspesies meer dekking kry as plaasmoorde nie?